 Ugu horreyna, Guddoomiyaha Xisbiga Ucid Faysal Cali Waraabe, ayaa faahfaahin ka bixiyey ujeedada kulankani iyo waxyaalihii ay kaga wada hadleen, waxaanu yidhi Qadiyaddii Somaliland waxa ka xoog roonaatay qadiyadda Tuke-raq, waxaana la iloobay wixii kale ee laynaga caawin lahaa ee ahaa dhaqaale, Doorashooyinka, markaa weftiga waxaanu uga sheekaynay arrintu sidii ay ku billaabantay iyo inay buunbuuniyeen dawladda dhexe ee Soomaaliya, maadaama oo ninka Jamaal la yidhaa Wasiir Soomaaliya ah uu iska yimmi dhulka Somaliland, gaar ahaan Sanaag bari, waxaanu u sheegnay in dhulkan la yidhaa Sool iyo Sanaag in la wada degan yahay, sidaa awgeed gobollada Somaliland iyo Soomaaliya ma jirto gobol reer keliya uu deganyahay, marka laga reebo gobolka Majeerteeniya Puntland. 